CELEX: 62019TN0566
Language: fi
Date: 2019-08-17 00:00:00
Title: asia T-566/19: Kanne 17.8.2019 – Scandlines Danmark ja Scandlines Deutschland v. komissio

14.10.2019   
            
            
               FI
            
            
               Euroopan unionin virallinen lehti
            
            
               C 348/17
            
         
      Kanne 17.8.2019 – Scandlines Danmark ja Scandlines Deutschland v. komissio
      (asia T-566/19)
      (2019/C 348/17)
      Oikeudenkäyntikieli: englanti
      
         Asianosaiset
      
      
         Kantajat: Scandlines Danmark ApS (Kööpenhamina, Tanska) ja Scandlines Deutschland GmbH (Hampuri, Saksa) (edustaja: asianajaja L. Sandberg- Mørch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 22.7.2019 tekemän päätöksen, jolla hylättiin osittain kantajien pyyntö saada jatkettua – joko 5.9.2019 saakka tai vuoden 2019 elokuun loppuun saakka – määräaikaa huomautusten esittämiselle muodollisessa tutkintamenettelyssä asiassa SA.39087 (2019/C) (ex 2014/N) – Fehmarninsalmen kiinteää yhteyttä koskevan hankkeen rahoitus
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, ettei komissio ole perustellut päätöstään olla jatkamatta kyseistä määräaikaa 5.9.2019 tai 31.8.2019 saakka, koska kanteen kohteena oleva päätös ei sisällä minkäänlaisia kyseistä hylkäämistä koskevia perusteluja tai ainakaan riittäviä perusteluja.
               
            
                  2)
               
               
                  Toinen kanneperuste, joka perustuu siihen, että komissio on rikkonut menettelyasetuksen (1) 6 artiklan 1 kohtaa ja siten myös kantajien oikeutta asianomaisina osapuolina osallistua tehokkaasti muodolliseen tutkintamenettelyyn valtiontukiasian SA.39078 osalta, koska hakemus oli asianmukaisesti perusteltu, aiheellinen ja oikeasuhteinen.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).